# 謝君豪

| 謝君豪 |
| --- |
| 2019年8月，謝君豪喺舞台劇《但願人長久》綵排完晒之後接受《am730》嘅訪問。 |
| 男演員 |
| 羅馬拼音 | Tse Kwan Ho |
| 花名 | 十三哥 |
| 國籍 |  中國（香港） |
| 民族 | 漢族 |
| 出世 |  (1963-03-23) 1963年3月23號  英屬香港 |
| 職業 | 演員、導演 |
| 語言 | 粵語、英文、普通話 |
| 教育程度 | 香港演藝學院戲劇學院 表演系深造文憑 |
| 母校 | 聖公會靜山小學 新亞中學 培僑中學 五育中學 |
| 配偶 | 戚婉儀（1994年結婚） |
| 仔女 | 女：謝采湳  (2001-02-13) 2001年2月13號 |
| 代表作品 | 舞台劇： 《南海十三郎》 電影： 《我和春天有個約會》 《南海十三郎》 《濁水漂流》 《毒舌大狀》 |
| 活躍年代 | 1989年至今 |
| 簽名 |  |
| 網站 | 谢君豪嘅BLOG |
| **網路電影資料庫（IMDb）資訊** |
|  |
|

| 獎 |
| --- |
| 金馬獎 |
| **最佳男主角** 1997年 《南海十三郎》 – 江譽鏐  |

 |

**謝君豪**（英文：**Tse Kwan Ho**，1963年3月23號—）係香港男演員，佢喺1990年代頭出道，憑住1993年嘅舞台劇《南海十三郎》裡面做1930年代嘅粵劇劇作家江譽鏐而成名。嗰齣舞台劇嘅電影版仲令佢攞到1997年台灣第34屆金馬獎嘅最佳男主角。

謝君豪自1989年正式出道以嚟演出超過卅套電視劇同電影。佢近年轉去中國大陸發展，間中又會返嚟香港做舞台劇。

## 早年生活

謝君豪早年喺彩虹邨出世同埋喺邨裡面嘅紫薇樓成長。佢老豆係個廚師，而阿媽係個車衣女工，屋企有３兄弟姊妹，佢自己就排第２。佢細路嗰陣時主要係玩乒乓波或者係何仔公（何濟公）嘅遊戲，又會睇吓黃玉郎嘅公仔書《龍虎門》，仲同小學同學喺彩虹邨金華樓樓下嘅報攤買林世榮嘅著作《虎鶴雙形拳》嚟練功夫。

謝君豪讀書嘅成績中等，佢喺屋邨裡面嘅陶庵幼稚園同埋1977年喺聖公會靜山小學畢業，後嚟喺土瓜灣嘅新亞中學讀書，係個文科生，讀到1982年中五畢業之後因為喺香港中學會考入面攞唔夠分數而返唔到去原校讀書，所以轉到去培僑中學讀咗一年。佢之後因為唔適應學習環境而再轉到去當時喺紅磡鶴園街嘅五育中學讀完中七預科課程。佢喺學校嗰時因為參與咗學校嘅戲劇日比賽而培養咗佢對演戲嘅興趣，當時佢演出嘅角色係劇作家曹禺著作《雷雨》入面嘅「周萍」。謝君豪喺排練一節鬧交情節嘅過程入面發現當中嘅樂趣，佢自覺可以透過演戲嚟宣洩情感，仲得到滿足感。佢從此對演戲嘅興趣就越嚟越濃。

### 踏入舞台劇界

謝君豪喺嗰次學校戲劇日比賽入面攞到佢入行前唯一一個舞台劇「最佳男主角」獎。嗰次之後，佢嘅戲劇老師胡雪珍就趁住暑假帶佢出去外面參加業餘劇社「校協戲劇社」嘅聯校戲劇節比賽嚟𢵄cou3經驗。當時香港演藝學院仲未成立，他唯有睇啲電視、電影作品嚟汲收演出嘅技巧。謝君豪喺1984年中七畢業之後做咗個幾月推銷員，負責去到美容院推銷吓化妝品同埋豐胸膏，之後就做辦公室助理。香港演藝學院喺同年成立，謝本來打算投考做第１屆學員，不過願望落空咗。跟住之後佢一度放棄演戲，去到基督教聯合醫院嘅骨科部門做實習護士。謝君豪喺半年之後睇咗香港話劇團演出嘅《請君入甕》。結果搞到佢嘅戲癮大發，於是決心再去報考演藝學院。

為咗成功畀演藝學院去收，謝君豪去咗香港浸會大學嘅校外進修部去報讀戲劇課程。當時嘅導師兼香港已故出名嘅演員何偉龍指導佢關於吸引面試官注意嘅技巧，仲教佢去排練劇目《莫札特之死》裡面嘅一段獨白情節嚟應考。謝君豪最後畀演藝學院收咗，仲喺1989年响戲劇學院表演系畢業。謝君豪讀演藝學院嗰陣，佢同兩個同學梁榮忠同埋司徒慧賢組成咗「向前隊」去參與學校裡面嘅才藝比賽，演繹小虎隊嘅歌。向前隊喺近十幾屆嘅香港舞台劇獎頒獎禮入面好多次用影片嘅形式嚟表演。另外，謝君豪喺學校嗰時演技項目好精，所以佢喺呢個項目裡面同其他同屆同班同學相比係最高分嘅嗰個，不過佢喺聲線同形體呢啲範疇就唔叻。跟住之後到咗1993年，佢做咗香港話劇團嘅首席演員。

### 涉足電視界

由於謝君豪喺1994年嘅電影《我和春天有個約會》嗰時表現出色，因為咁而同蘇玉華一齊畀無綫電視邀請加盟，不過礙於人工低嘅問題而未能成事，淨係得蘇一個人加入電視台。謝君豪跟住之後喺2004年幫無綫拍咗目前唯一１套電視劇《下一站彩虹》。謝君豪後來憑住佢主演嘅舞台劇《南海十三郎》一炮而紅，跟住再主演埋電影版。結果令佢攞到第34屆台灣《金馬獎》嘅影帝。謝君豪自從攞獎之後，佢一直都集中喺舞台劇界發展，間中都會參與拍吓本地劇集。而家，佢會往返中港兩地去演出《南海十三郎》，而佢喺中國內地嘅事業就主要集中喺影視方面。

2010年，謝君豪喺拍攝《楊貴妃秘史》嗰時曾經發生意外，佢因為救個𡃁妹仔而畀火燒傷到毀容。醫生診斷傷口係２級半燒傷，而受傷嘅範圍主要喺塊面嗰度。好彩謝君豪換咗皮膚之後已經無大礙。

2023年10月，謝君豪憑住《天下第一樓》入面「盧孟實」呢個角色攞到《2023年第七屆華語戲劇盛典》嘅舞台劇最佳男主角獎，又攞到香港演藝學院頒授嘅榮譽院士銜頭。佢近年亦頻密咁喺香港電影幕前演出，而喺2023年憑住大熱作品《毒舌大狀》而再度人氣急升。2024年仲喺ViuTV嘅劇集《光明大押》入面第１次做電視劇監製同時又喺幕前演出，佢亦喺同一電視台嘅節目《選角》入面第１次做綜藝節目策劃人同埋主持。

## 演出

### 舞台劇

| 年份
 | 舞台劇
 | 角色
 |
| --- | --- | --- |
| 1993年 | 南海十三郎 | 江譽鏐（南海十三郎） |
| *不詳* | 窈窕淑女
 | 譚英傑 |
| 1992年10月16號首演 | 我和春天有個約會
 | Danny |
| 1998年 | 人間有情 | 梁天賜 |
| 1998年 | 上海之夜
 | 林文沖 |
| 1999年 | 梁祝
 | 梁山伯 |
| 1999年 | 劍雪浮生 | 唐滌生（首演） |
| *不詳* | 七十二家房客
 | 不詳
 |
| *不詳* | 李爾王
 | 不詳
 |
| *不詳* | 紅房間，白房間，黑房間
 | 不詳
 |
| *不詳* | Miss杜十娘
 | 李甲 |
| *不詳* | 非關男女
 | 莊大青 |
| *不詳* | 愛情觀自在
 | 修 |
| *不詳* | 明月明年何處看
 | 不詳
 |
| *不詳* | 仲夏夜之夢
 | 不詳
 |
| *不詳* | 新傾城之戀
 | 范柳原 |
| *不詳* | 還魂香
 | 老殘 |
| *不詳* | 煙雨紅船
 | 不詳
 |
| *不詳* | 螳螂捕蟬
 | 殺手南越 |
| *不詳* | 梨花夢
 | 老殘 |
| *不詳* | 情話紫釵
 | Kelvin（現代版李益） |
| 2014-2015年 | 杜老誌
 | 鄒世昌 |
| 2017年 | 小城風光
 | 舞台監督 |
| 2018年 | 奪命証人
 | 馮利樂 |
| 2019年 | 但願人長久
 | Joe |
| 2022年 | 天下第一樓
 | 盧孟實 |
| 2023年 | 天色
 | Tom |

### 電影

| 年份
 | 舞台劇
 | 角色
 | 備註
 |
| --- | --- | --- | --- |
| 1994年
 | 我和春天有個約會 | Danny
 |  |
| 1995年
 | 金玉滿堂
 | 張國榮撈黑嗰陣時嘅𡃁
 | 客串
 |
| 人間有情
 | 白英
 |  |
| 再見王老五
 | *不詳* | 客串
 |
| 1996年
 | 大三元 | 賣淫集團大佬身邊嘅𡃁
 |
| 1997年
 | 南海十三郎 | 江譽鏐（南海十三郎）
 |
| 最後判決 | 檢察官
 | 呢套戲又叫《最後的正義》 |
| 1998年
 | 杭州皇爺
 | 米琪
 |  |
| 追兇20年 | 黃永年
 | 反派角色
 |
| 1999年
 | 千言萬語
 | 邱明寬
 |  |
| 2000年
 | 生有可戀
 | 愛滋病患者
 |  |
| 2001年
 | 孩子．樹
 | 謝文光
 |  |
| 2002年
 | 奪魂勾魄
 | 楊牧師
 |  |
| 35米厘凶心人
 | 謝博士
 |  |
| 2003年
 | 一夜驚情
 | 陳木堅
 | 呢套戲又叫《緣定此生》
 |
| 超時空欲望
 | Sean
 | 呢套戲又叫《某年某月某日》
 |
| 2004年
 | 天作之盒
 | Albert
 |
| 2005年
 | 阿嫂
 | 灰狗
 | 呢套戲又叫《阿嫂傳奇》
 |
| 2006年
 | 東京審判 | 北野雄一
 |  |
| 2007年
 | 笛聲何處
 | 歐陽晨笛
 |  |
| 十分鍾情之舊山頂道
 | *不詳* |  |
| 2008年
 | 黎明行動
 | 何非
 |  |
| 2009年
 | 蟹蟹儂
 | 吳經理
 | 客串
 |
| 越光寶盒 | 史密斯
 | 客串
 |
| 2010年
 | 西風烈
 | 神秘人
 | 客串
 |
| 無界之地
 | 高人
 | 客串
 |
| 2011年
 | 英雄·喋血 | 潘達微
 |
| 麻辣空姐
 | 謝豪
 |  |
| 紫宅 | 沈陽
 | 客串
 |
| 2012年
 | 公主的誘惑 | 豪哥
 |  |
| 心靈搏擊
 | *不詳* |  |
| 2013年
 | 被偷走的那五年
 | 張醫生
 | 配角
 |
| 2015年
 | 三更車庫 | 白總
 |  |
| 媽咪俠 | 郝嘉明
 |  |
| 全力扣殺
 | 吳久俊
 | 配角
 |
| 墓穴迷城
 | 顧德軒
 |  |
| 2016年
 | 愛的蟹逅
 | 劉教授
 |  |
| 2017年
 | 聖女奇緣
 | *不詳* |  |
| 心理罪 | 孟陽
 | 反派角色
 |
| 2018年
 | 以青春的名義
 | 劉方信
 | 飾演女主角老公
 |
| 我的情敵女婿
 | 阿豪
 |  |
| 2019年
 | 你咪理，我愛你！
 | 張明
 |  |
| 2020年
 | 熱血合唱團
 | 博文爸爸
 |  |
| 拆彈專家2
 | 馬世軍
 | 反派角色
 |
| 2021年
 | 濁水漂流
 | 老爺
 |  |
| 2022年
 | 明日戰記
 | 陳蒼松博士
 |  |
| 過時·過節
 | 陳旭真
 | 主演
 |
| 2023年
 | 毒舌大狀
 | 金遠山
 |  |
| 風再起時
 | 跛豪 | 主演
 |
| 殘影空間
 | 仁重光
 | 反派角色
 |
| 掃毒3：人在天涯
 | 米諾
 | 反派角色
 |
| 2024年
 | 飯戲攻心2
 | 六叔
 |  |
| 焚城
 | 煙剷
 |  |
| 2025年
 | 淺淺歲月
 | 沈麒振
 |  |
| 坪石先生
 | 黃際遇
 |  |
| 2026年
 | 夜王
 | 姚生
 |  |

### 劇集

| 年份
 | 電視台
 | 劇集
 | 角色
 | 備註
 |
| --- | --- | --- | --- | --- |
| 1991年
 | 香港電台
 | 裁決：人權地帶
 | Henry
 |  |
| 2000年
 | 亞洲電視
 | 我和殭屍有個約會II | 萊利（秦始皇）
 |  |
| 妳想的愛 | 賈仲偉
 |  |
| 大陸電視台
 | 武狀元蘇燦
 | 蘇燦
 | 主演
 |
| 2001年
 | 香港電台
 | 春風伴我行：一間學校十個學生
 | 羅建文
 |  |
| 大陸電視台
 | 都來看
 | 徐文長
 | 呢套劇又叫《徐文長外傳》
 |
| 2002年
 | 大陸電視台
 | 書劍恩仇錄 | 余魚同
 |  |
| 嫁錯媽
 | 郭文聰
 | 呢套劇又叫《真愛》
 |
| 2003年
 | 亞洲電視
 | 暴風刑警
 | 霍天良
 | 反派角色
 |
| 大陸電視台
 | 鐵血蓮花
 | 林偉良
 |  |
| 隋唐英雄傳 | 隋煬帝
 |  |
| 叛逆戰隊
 | 頁俊
 |  |
| 2004年
 | 無綫電視
 | 下一站彩虹 | 尤力
 |  |
| 大陸電視台
 | 仙劍奇俠傳 | 酒劍仙（莫一兮）
 | 主角嘅師父
 |
| 第二春
 | 杜磊
 |  |
| 2005年
 | 長恨歌 | 程士砥
 | 主演
 |
| 天外飛仙 | 勞欣榮
 |  |
| 2006年
 | 青春之歌
 | 余永澤
 |  |
| 保密局的槍聲
 | 張仲年
 | 主演
 |
| 記憶之城
 | 朱今墨
 | 呢套劇又叫《英雄之城》
 |
| 最好的時光
 | 陸小毛
 | 呢套劇又叫《一世情緣》
 |
| 吳越錢王
 | 宋太宗
 | 客串
 |
| 2007年
 | 狐步諜影
 | 譚吶
 |  |
| 2008年
 | 鴛鴦河
 | 韋澗清
 |  |
| 2009年
 | 新四軍女兵
 | 潘文虎
 | 客串，呢套劇又叫《鐵軍之花》
 |
| 開國前夜
 | 江世飛
 |  |
| 十四樓
 | 謝決
 | SMG融媒體中心《案件聚焦》嘅特別節目
 |
| 2010年
 | 亞洲電視
 | 法網群英
 | 鍾健鏗
 |  |
| 大陸電視台
 | 楊貴妃秘史 | 楊玄珪 | 客串
 |
| 風雲傳奇
 | 浦風／浦雲
 |  |
| 醫者仁心
 | 鍾立行
 | 主演
 |
| 2011年
 | 香草美人
 | 令狐陶
 |  |
| 媽媽的抉擇
 | 白會長
 |  |
| 護國軍魂傳奇 | 袁克定 |  |
| 2012年
 | 青盲 | 陳文海
 |  |
| 寶貝戰爭
 | 趙揮
 | 主演
 |
| 娘心計
 | 鐵軍／賀文達
 | 主演
 |
| 2013年
 | 香港電台
 | 證義搜查線系列 ：第一戰
 | Samson
 |  |
| 大陸電視台
 | 毛澤東 | 孫中山
 |  |
| 2014年
 | 無綫電視
 | 廉政行動2014
 | 卓文
 | 單元二
 |
| 香港電台
 | 同里有親：小巷裏的風暴
 | *不詳* |  |
| 2015年
 | 大陸電視台
 | 錦繡緣華麗冒險 | 向寒川
 | 主演
 |
| 寒冬 | 于德江
 |  |
| 抓住彩虹的男人 | 吳宏達
 |  |
| 華胥引之絕愛之城 | 衛國公
 |  |
| 2016年
 | 整容季
 | M先生
 | 客串，網絡劇
 |
| 放棄我，抓緊我 | 霍銳強
 | 客串
 |
| 2017年
 | 宋耀如·父親
 | 宋耀如 |  |
| 女管家 | 王富貴
 |  |
| 那年花開月正圓
 | 沈四海
 |  |
| 2018年
 | 吃素的小爸
 | 江學民
 | 網絡劇
 |
| 三國機密之潛龍在淵
 | 曹操
 |  |
| 一千零一夜 | 威廉
 |  |
| 武動乾坤之英雄出少年 | 林嘯
 |  |
| 2019年
 | 衛視電影台 | 心冤
 | 祈德勝
 | 主角
 |
| 大陸電視台
 | 幕後之王 | 許長野
 |  |
| 新白娘子傳奇 | 許懷仁
 | 客串
 |
| 計中計
 | 河野幸男
 |  |
| 青囊傳 | 上官卿
 | 網絡劇
 |
| 請賜我一雙翅膀 | 冷世南
 |  |
| 我知道你的秘密
 | 陸振揚
 |  |
| 2020年
 | 天醒之路 | 郭有道／郭無術
 |  |
| 重啟之極海聽雷 | 焦老闆
 | 網絡劇
 |
| 太古神王 | 任千行
 |  |
| 2021年
 | 玉昭令 | 江易／江文卿
 | 網絡劇
 |
| 飛鳥集
 | 梁鴻達
 |  |
| 2022年
 | 開電視 中國中央電視台頻道 | 獅子山下的故事
 | 羅一同
 |  |
| 2024年
 | 無綫電視 大陸電視台
 | 太陽星辰
 | 葉誠
 | 網絡劇
 |
| 2025年
 | ViuTV
 | 光明大押
 | 林定堅
 | 主角兼監製
 |

### 綜藝節目

| 年份
 | 電視台
 | 節目
 | 備註
 |
| --- | --- | --- | --- |
| 2022年
 | 無綫電視
 | 回家
 | 第１集嘉賓
 |
| 2024年
 | ViuTV
 | 爆谷一周（第三輯）
 | 第２集嘉賓
 |
| 選角
 | 主持
 | 兼任策劃人
 |

### 聲音節目

| 年份
 | 頻道
 | 廣播劇
 | 備註
 |
| --- | --- | --- | --- |
| 1999年
 | 香港電台
 | 書劍恩仇錄
 | 聲演：乾隆
 |
| 2001年
 | 新城電台
 | 玫瑰奴隸王
 | 角色：李至成（公爵）
 |
| 2020年
 | 香港電台
 | 有聲好書：聲音演繹南海十三郎著、朱少璋編訂：《小蘭齋雜記》（第1至8集）
 | 香港電台文教組喺2020年製作嘅節目《有聲好書》係南海十三郎寫、由朱少璋編訂嘅《小蘭齋雜記》去製作有聲書，一共分咗７４集播出，其中謝君豪錄製咗頭８集節目。
 |

### 配音角色

| 年份
 | 作品
 | 聲演角色
 |
| --- | --- | --- |
| 1991年
 | 黃飛鴻
 | 洪宏亮（沙河幫主）
 |
| 1992年
 | 雙龍會
 | 劉家良角色：醫生 徐小明角色：牧師
 |
| 黃飛鴻之二：男兒當自強 | 熊欣欣角色：九宮真人
 |
| 1993年
 | 黃飛鴻之三：獅王爭霸 | 熊欣欣角色：鬼腳七
 |
| 黃飛鴻之四：王者之風 | 熊欣欣角色：鬼腳七
 |
| 太極張三豐 | 錢小豪角色：董天寶
 |
| 1994年
 | 黃飛鴻之五：龍城殲霸 | 熊欣欣角色：鬼腳七
 |
| 1997年
 | 黃飛鴻之西域雄獅
 | 熊欣欣角色：鬼腳七
 |

### 著作

| 年份
 | 出版商
 | 作品
 |
| --- | --- | --- |
| 2004年7月
 | 熱文潮有限公司
 | 散文《采湳》
 |
| 2004年8月
 | 跳進人間煙火
 |

## 獎項

| 年份
 | 頒獎禮
 | 獎項
 | 作品／角色
 | 結果
 |
| --- | --- | --- | --- | --- |
| 1994年
 | 第３屆香港舞台劇獎
 | 最佳男主角（悲劇／正劇） | 南海十三郎／江譽鏐
 | 提名
 |
| 1995年
 | 第４屆香港舞台劇獎
 | 最佳男配角（悲劇／正劇）
 | 竹林七賢
 | 提名
 |
| 1996年
 | 第５屆香港舞台劇獎
 | 最佳男主角（喜劇／鬧劇） | 紅房間，白房間，黑房間
 | 提名
 |
| 1997年
 | 第６屆香港舞台劇獎
 | 最佳男主角（悲劇／正劇）
 | 明月明年何處看
 | 提名
 |
| 最佳男主角（喜劇／鬧劇）
 | 造謠學堂
 | 提名
 |
| 第34屆金馬獎 | 最佳男主角 | 南海十三郎／江譽鏐
 | 獲獎
 |
| 1998年
 | 第17屆香港電影金像獎 | 最佳男主角 | 提名
 |
| 第3屆香港電影金紫荊獎 | 最佳男主角 | 提名
 |
| 2000年
 | 第19屆香港電影金像獎
 | 最佳男配角 | 千言萬語／邱明寬
 | 提名
 |
| 2003年
 | 第１２屆香港舞台劇獎
 | 最佳男主角（悲劇／正劇）
 | 還魂香
 | 提名
 |
| 2021年
 | 第15屆亞洲電影大獎 | 最佳男配角 | 濁水漂流／老爺
 | 提名
 |
| 第58屆金馬獎 | 最佳男配角 | 提名
 |
| 2022年
 | 第40屆香港電影金像獎
 | 最佳男配角 | 提名
 |
| 2023年
 | 第２９屆香港電影評論學會大獎 | 最佳男演員 | 過時·過節／陳旭真
 | 提名
 |
| 2023年第７屆華語戲劇盛典
 | 舞台劇最佳男主角
 | 天下第一樓／盧孟實
 | 獲獎
 |
| 2024年
 | 第42屆香港電影金像獎
 | 最佳男配角 | 毒舌大狀／金遠山
 | 提名
 |

## 註

## 參考資料

## 出面網頁

* 謝君豪 謝君豪嘅Facebook頁

* 謝君豪/ 謝君豪嘅Instagram頁

* 謝君豪喺互聯網電影資料庫嘅資料
* P1273 屬性顯示失敗: 搵唔到 P1273 屬性。

/ 謝君豪喺加泰圖書館嘅資料
* 謝君豪喺虛擬國際權威檔案識別碼嘅資料
* 謝君豪喺TMDb嘅資料
* 謝君豪喺Freebase嘅資料